Source: https://pripady.amnesty.sk/pravidla/
Timestamp: 2018-08-14 06:38:42+00:00
Document Index: 10323722

Matched Legal Cases: ['súd ', 'súd ', 'Súd ', 'súd ', 'Súd ', 'súd ']

Mapa prípadov porušovania ľudských práv
Kde potrebujeme Vašu pomoc a kde už sme pomohli
Urgentné akcie
Jandievovi hrozí v Rusku mučenie
Aslan Jandiev bol 17. júla vydaný zo Slovenska do Ruska. Je dlhodobo chorý a v Rusku mu hrozí vážne riziko mučenia alebo iného zlého zaobchádzania a nespravodlivý súdny proces.
UZATVORENÉ: Donútená k výdaju a znásilnená Noura odsúdená na smrť
19-ročná Noura Hussein Hamad Daoudová bola 10. mája odsúdená na trest smrti za zabitie svojho manžela v sebaobrane – po tom čo sa ju druhýkrát pokúsil znásilniť. Centrálny trestný súd v meste Omdurman v Sudáne ju 29. apríla 2018 uznal vinnou z vraždy svojho manžela Abdulrahmana Mohameda Hammada. Nourin prípad zvýrazňuje neschopnosť sudánskej vlády vysporiadať sa s tragédiami skorých a nútených manželstiev ako aj znásilnení v manželstve.
USA: LGBT žiadateľovi o azyl hrozí deportácia
Sadat I. unikol homofóbnym útokom zločineckej skupiny v Ghane a od podania žiadosti o azyl v januári 2016 sa nachádza v americkom zariadení pre zadržiavanie imigrantov. Úrady USA sa snažia Sadata násilne navrátiť do Ghany, kde čelí porušovaniu ľudských práv políciou a skupinami, pred ktorými unikol. Sadat musí byť bezpodmienečne prepustený na kauciu až do vybavenia jeho žiadosti o azyl a za žiadnych okolností nesmie byť deportovaný späť do Ghany.
Jandievovi hrozí vydanie do Ruska
Aslan Jandiev bol zadržaný slovenskými orgánmi 20. januára 2011, krátko predtým, ako Generálna prokuratúra Ruskej federácie požiadala o jeho vydanie. Po rozhodnutí exministerky spravodlivosti zo 7. februára 2018 môže byť Aslan kedykoľvek vydaný. Ak by bol vydaný do Ruska, Aslan Jandiev bude vystavený riziku mučenia a iného zlého zaobchádzania.
Palestínske územie:
UZATVORENÉ: Mladej palestínskej aktivistke hrozí za hádku s vojakmi 10 rokov vo väzení
Mjanmarsko:
Mjanmarsko: dvaja novinári čelia až 14 rokom vo väzení
Dvaja novinári čelia až 14 rokom vo väzení za svoje pokojné novinárske aktivity. Obaja musia byť okamžite a bezpodmienečne prepustení a obvinenia voči nim musia byť stiahnuté.
Bojovala za právo na bývanie, teraz je bez domova
Ni Yulan už roky statočne čelí šikane zo strany autorít, lebo sa postavila za ľudí, ktorých vysťahovali z ich domovov. Bývalá právnička podporovala množstvo ľudí, ktorých vyhnali z ich príbytkov kvôli lukratívnym stavebným projektom. Sama patrila k tisíckam tých, ktorých domy boli zdemolované počas príprav na Olympijské hry v Pekingu v roku 2008.
UZATVORENÉ: DOŽIVOTIE PRE STATUS NA FACEBOOKU
Zomrel, lebo sa postavil za práva LGBTIQ ľudí
Dňa, 25. apríla 2016, vtrhli do bytu Xulhaza Mannana muži vydávajúci sa za kurierov. Boli ozbrojení mačetami. Xulhaz bol v byte spolu so svojim známym. Útočníci oboch mužov brutálne zavraždili pred očami Xulhazovej 75-ročnej matky.
Postav sa za prava trans ľudí
Sakris má 21 rokov, pochádza z Fínska, je študentom medicíny, mladým aktivistom a obrancom práv trans ľudí. Sakris nemôže podstúpiť proces zákonného uznania rodovej identity, pretože odmietol splniť zákonnom stanovené podmienky. Táto úradná zmena je totižto prípustná iba na základe stanovenia diagnózy duševnej poruchy sexuálnej identifikácie a podstúpenia nútenej sterilizácie.
5 ROKOV (NE)SPRAVODLIVOSTI V MOLDAVE: Z OBETÍ SPRAVILI VINNÍKOV
Izrael musí stiahnuť obvinenia voči palestínskym aktivistom
Farid al-Atrash a Issa Amro, palestínski obhajcovia ľudských práv, sú súdení izraelským vojenským súdom za pokojné protesty v meste Hebron, ktoré sa nachádza na Okupovaných palestínskych územiach (OPT).
Čestný predseda tureckej Amnesty opäť vo väzbe, "Istanbulská 10" na slobode
UZATVORENÁ PETÍCIA: PREPUSTITE PREDSEDU TURECKEJ AMNESTY INTERNATIONAL
Predseda Amnesty International Turecko, Taner Kılıç, bol 6. júna 2017 nespravodlivo obvinený z členstva v „teroristickej organizácii Fethullaha Gülena“ a zadržaný. 9. júna bol vzatý do vyšetrovacej väzby. Obvinenia proti nemu musia byť stiahnuté a on musí byť okamžite a bezpodmienečne prepustený.
UZATVORENÁ PETÍCIA: STOP NÁVRHU ZÁKONA CIELENÉHO PROTI MVO V MAĎARSKU
O návrhu zákona o maďarských mimovládnych organizáciách financovaných zo zahraničia, na základe čoho teda údajne automaticky slúžia zahraničným záujmovým skupinám, by mal parlament Maďarskej republiky hlasovať 13. júna. Ide o ďalší tvrdý zásah proti pôsobeniu slobodnej občianskej spoločnosti v Maďarskej republike. Schválením tohto návrhu by vznikol nástroj na zastrašovanie a diskreditáciu mimovládnych organizácií, ktorý by zároveň oslabil aj ich schopnosť naplno sa angažovať za dodržiavanie ľudských práv a chrániť ich.
Sýrska arabská republika:
Žiadame spravodlivosť pre obete konfliktu v Sýrii a ich rodiny!
Chemický útok na mesto Khan Sheikhoun v provincii Idlib zabil v utorok, 4. apríla 2017 viac ako 70 ľudí a zranil stovky ďalších. Ruské a sýrske úrady tvrdia, že za útok nenesú zodpovednosť. Je však nevyhnutné, aby bol tento útok prešetrený, a tí, ktorí sú za neho zodpovední, boli postavení pred spravodlivosť. Chemické útoky boli zo strany vládnych síl a ozbrojených skupín páchané od roku 2013. Doteraz za ne nebol nikto potrestaný.
Prezident Trump: Zrušte cestovný zákaz!
Prezident Trump podpísal nové výkonné nariadenie, ktoré znovu zavádza opatrenia diskriminujúce príslušníkov šiestich predominantne moslimských krajín, vrátane ľudí na úteku. Navyše dočasne pozastavuje presídlenie ľudí na úteku zo všetkých krajín do USA.
Pomáhanie rodine nie je terorizmus!
Ahmed bol označený za teroristu a uväznený na 7 rokov za použitie megafónu, keď chcel upokojiť situáciu počas stretov na maďarskej hranici.
Keď sa Edward Snowden podelil s novinármi o dokumenty americkej tajnej služby, odhalil, ako vláda získava naše osobné dáta, vrátane telefónnych hovorov, emailov a ďalších informácií. Jeho čin rozprúdil celosvetovú diskusiu, ktorá zmenila zákony a ochránila naše súkromie. Napriek tomu musí Edward žiť v exile a čelí desiatkam rokov väzenia.
Za okamžité a bezpodmienečné prepustenie Bayrama a Giyasa
Bayram Mammadov a Giyas Ibrahimov sa opovážili kritizovať štátny režim najviac verejným spôsobom akým len mohli. V predvečer výročia narodenín bývalého prezidenta Azerbajdžanu namaľovali na jeho sochu vzdorovitú správu. Ďalší deň – 10. mája 2016 – ich zadržali a uväznili na základe vymyslených drogových obvinení. Oboch mladíkov bili pokiaľ sa nepriznali k držaniu heroínu. Pokiaľ ich odsúdia, hrozí im až 12 rokov vo väzení.
Zastavme prenasledovanie Eren Keskinovej!
Právnička Eren Keskinová sa odmieta vzdať spravodlivosti. V roku 2004 bola usvedčená z „urážania Turecka“, pretože vystúpila proti zabitiu 12- ročného chlapca armádou. Odvtedy bola opakovane zatýkaná za zverejnené články v novinách, kde pôsobila ako šéfredaktorka. Vláda ju chce poslať do väzenia za to, že hovorí za spravodlivosť. Eren však nebude umlčaná.
Za okamžité a bezpodmienečné prepustenie profesora Tohtiho
Rešpektovaný univerzitný profesor Ilham Tohti usilovne pracoval na vybudovaní spolupráce medzi etnickými komunitami v Číne. Cez svoje práce a prednášky sa vždy staval proti násiliu a povzbudzoval spoluprácu a porozumenie. Bol však uväznený na doživotie – údajne za rozprúdenie etnickej nenávisti.
Za prepustenie učiteľa Johana
Johan Teterissa strávil takmer 10 rokov vo väzení iba za to, že mával vlajkou. Učiteľ na základnej škole zorganizoval so skupinou mužov protestný tanec pred prezidentom Indonézie a zakončil ho zodvihnutím štátom zakázanej vlajky. Mužov zadržala polícia, boli zbičovaní, zbití a nakoniec uväznení. Johan dostal 15-ročný trest.
Zeinab hrozí trest smrti
Zeinab Sekaanvandová Lokranová je 22 ročná iránska Kurdka, ktorej hrozí trest smrti po nespravodlivom súdnom procese, počas ktorého bola obvinená z vraždy svojho manžela. V tom čase mala 17 rokov. Môže byť kedykoľvek popravená.
Qin Weiovi hrozí mučenie
Qin Wei praktizuje cvičenie Falun Gong. Po tom, čo distribuoval komentár kritizujúci Čínsku komunistickú stranu bol vzatý do väzby. Hrozí mu mučenie a iné zlé zaobchádzanie.
Humanitárna kríza v Grécku
Tisícky ľudí na úteku, žiadateľov a žiadateliek o azyl a migrantov a migrantiek sú uväznení v Grécku v ťažkých podmienkach. Kvôli svojvoľnému a diskriminačnému uzavretiu hraníc na ceste západným Balkánom nemajú žiadny prístup k ochrane. Pokiaľ štáty EÚ nezačnú urýchlene prijímať ľudí na úteku z Grécka, bude sa humanitárna situácia s príchodom ďalších tisícok naďalej zhoršovať.
Kostyantyn prepustený aj vďaka Vám!
Úrady odmietajú zverejniť osud a miesto, kde sa nachádza Kostyantyn Beskorovaynyi. 27. novembra 2014 ho bezpečnostné zložky zadržali na východe Ukrajiny. Existujú závažné obavy o jeho zdravie a bezpečnosť.
Zatvorená: Egyptský študent nespravodlivo väznený
Mahmoud Hussein je 20-ročný študent a väzeň svedomia, ktorý chradne vo väzení v Egypte. Pred viac ako 720 dňami ho zatkli počas toho ako sa vracal domov z protestu proti vojenskej vláde a Moslimského bratstva. Je vo väzení, pretože mal oblečené tričko "Národ bez mučenia" a šál, ktorý pripomínal "Revolúciu z 25. januára". Doteraz nebol z ničoho obvinený ani súdený za žiadny priestupok. Mučením a zlým zaobchádzaním bol donútený podpísať "priznanie".
Donútené vydať sa už v jedenástich rokoch
Dievčatá ako trinásťročná Maria musia utiecť pred núteným manželstvom. Otec ju donútil, aby sa vydala za 70- ročného muža slovami: "Ak sa za neho nevydáš, zabijem ťa.” Jej štyri sestry boli takisto donútené vydať sa. Po troch dňoch, ktoré strávila s ďalšími manželkami utiekla. Kráčala tri dni (pešo prešla 169km), kým sa dostala k útočisku pre mladé dievčatá. Maria je len jedna z veľkého množstva dievčat v Burkine, ktorým hrozia predčasné a nútené manželstvá.
Unesení vládnymi agentmi a stále nezvestní
V roku 2013 vošli vládni agenti do domu Ranie Alabassiovej a bez udania dôvodu ju uniesli spolu so šiestimi deťmi. Pár dní predtým uniesli podobným spôsobom jej manžela. O Ranii, jej manželovi ani ich šiestich deťoch nie sú doteraz žiadne správy. Sýrske úrady odmietli poskytnúť príbuzným Ranie akékoľvek informácie o tom, čo sa stalo, a kde sa momentálne rodina nachádza. Jej sestra Naila môže len hádať, prečo bola jej rodina zatknutá. "Rania nepatrila do opozičnej strany, ani nechodila na demonštrácie. Bola tu, aby pomáhala ostatným."
Vo väzení za študentský protest
Phyoe Phyoe Aungová, generálna tajomníčka študentského zväzu v Mjanmarsku, viedla nenásilné protesty proti novému školskému zákonu, ktorý obmedzuje akademickú slobodu. Na reakciu proti zákonu organizovali študenti vo februári 2015 pochod po celej krajine, ktorý mal smerovať k najväčšiemu mjanmarskému mestu, Yangonu. Polícia im však v meste Letpadam v strede Mjanmarska zatarasila cestu a po neúspešných snahách o vyjednávanie ich napadla. Asi sto protestujúcich bolo obvinených z rôznych priestupkov - nepovolené zhromažďovanie sa, organizovanie nepokojov. Najmenej 70 protestujúcich vrátane Phyoe je v súčasnosti vo väzení v oblasti Bago a čelí trestu vo výške deväť a pol roka.
Zatvorená: Slovenská vláda musí ukázať ľudskosť
Čelíme najväčšej utečeneckej kríze od druhej svetovej vojny. Milióny ľudí utekajú pred bombardovaním a plynovými útokmi v Sýrii, pred mučením a zotročovaním v Eritrei, pred násilím a zneužívaním v ich domovských krajinách.
Iránska umelkyňa uväznená za kritizovanie vlády
29-ročná Atena Farghadaniová bola uväznená za jej umeleckú tvorbu a pokojný aktivizmus, po tom ako ju súd vyhlásil vinnou z „urážky členov parlamentu prostredníctvom kresieb.“
Donútený k priznaniu mučením
Novinár Muhammad bol odsúdený na pätnásť rokov väzenia za písanie článkov. Je najdlhšie väzneným novinárom na svete. „Niekoľko dní som ležal v kaluži krvi, bez jedla a vody. Snažil som sa spomenúť si na všetko dobré v mojom živote – na moje deti a ženu. A v duchu som sa pripravoval na to, že zomriem.“ V roku 1999 Muhammeda mučili uzbecké bezpečnostné zložky pokiaľ sa nepriznal k protištátnym zločinom. Hoci Uzbekistan podpísal Dohovor OSN o zákaze mučenia, stále sa využíva na získanie priznania z trestných činov. Muhammad mal byť v roku 2014 prepustený, no stále zostáva vo väzení kvôli ďalšiemu päťročnému trestu za porušenie väzenského poriadku.
Podporme rovný prístup k vzdelávaniu!
Andrej má 15 rokov a býva s babičkou a sestrou v byte na dedine pri Českom Krumlove, kde chodí do praktickej školy. Do južných Čiech sa presťahoval zo Slovenska keď bol štvrták. O rok neskôr prepadol z češtiny a poslali ho na psychologické testy. Aj napriek tomu, že mu testy prišli veľmi ľahké, odporučili mu, aby prestúpil z bežnej základnej školy na praktickú základnú školu. Vyučovanie je veľmi jednoduché, Andrej patrí k najlepším žiakom.
Povedzme vládam, aby nás prestali sledovať
Edward Snowden odhalil šokujúci rozsah sledovacích sietí pod vedením USA a Veľkej Británie. Vlády na internete sledujú, čo robíme. Tajné a bezpečnostné agentúry štátov využívajú masové sledovanie na to, aby vytiahli naše súkromné emaily, telefonáty, históriu vyhľadávania na internete, zoznam kontaktov, fotky z webkamier, polohu mobilných telefónov.
Novinárka odsúdená za "propagandu" LGBTI
Elena Klimovová je novinárka z uralského mesta Nizhniy Taghil a zakladateľka online projektu Deti 404 zameraného na podporu LGBTI mládeže. 23. januára 2015 bola uznaná vinnou za "propagandu netradičných sexuálnych vzťahov medzi mladistvými" a bola jej udelená pokuta. Hrozí, že projekt Deti 404 zanikne.
10 rokov väzenia a 1000 rán bičom za založenie on-line fóra
Zastavme utrpenie a smrť na našich hraniciach!
"Keď sa loď potápala, nevidel som mojich priateľov. Hľadal som ich, ale nemohol som ich nájsť. Potom som našiel Omara, ale ďalšieho priateľa som nikde nevidel. Chcel som pomôcť ostatným, ale nedokázal som to. Bolo veľmi únavné plávať v mori niekoľko hodín, hoci sme si s Omarom pomáhali. Každý hľadal vo vode svoju rodinu a priateľov."
Mohammed, 21 ročný utečenec zo Sýrie opísal Amnesty International svoj traumatický príbeh, ktorý zažil 11. októbra 2013. Vtedy sa loď, na ktorej sa plavil spolu s ďalšími 400 ľuďmi potopila 70 míl od Lampedusy, talianskeho ostrova v Stredozemnom mori.
UZATVORENÁ PETÍCIA: Mučený a odsúdený po troch nespravodlivých súdnych procesoch
Erkin Musaev z Uzbekistanu bol nespravodlivo obvinený zo špionáže, mučený a uväznený na dvadsať rokov po sérii súdnych konaní, ktoré nespĺňali medzinárodné štandardy spravodlivých súdnych procesov. Erkin Musaev všetky obvinenia zo špionáže a zneužitia prostriedkov OSN odmieta.
30 rokov od priemyselnej katastrofy ľudia stále trpia
Počas úniku srmtiaceho plynu z továrne na pesticídy zahynulo pred tridsiatimi rokmi v Bhopále v centrálnej Indii za tri dni takmer 10 tisíc ľudí. Miestne obyvateľstvo stále trpí negatívnymi dôsledkami katastrofy. Továreň, ktorá nebola riadne opravená, zostáva zdrojom vážneho znečistenia a unikajúce chemikálie stále ohrozujú zdravie miestnych obyvateľov. Bhopálska katastrofa je ukážkový prípad neúspešného požadovania efektívnej nápravy za hrubé porušovanie ľudských práv medzinárodnými korporáciami.
Ľudskoprávny advokát a člen Amnesty International odsúdený kvôli politickej aktivite
Mohammed al-Roken je profesor ústavného práva a advokát ľudských práv, ktorý si vo väzení v Spojených arabských emirátoch (SAE) odpykáva desaťročný trest po kolektívnom súdnom procese s 94 vládnymi kritikmi a reformnými aktivistami. Proces, medzinárodne známy ako „SAE 94“, predstavuje tvrdý zákrok proti slobode prejavu a združovania a pokus o umlčanie výziev k demokratickým reformám v krajine. Výsledkom politicky motivovaného súdneho konania bolo usvedčenie 69 ľudí z pokusu o zvrhnutie vlády, vrátane Mohammeda al-Rokena. Súd nespĺňal medzinárodné štandardy spravodlivého súdneho procesu a bol poznamenaný viacerými porušeniami ľudských práv.
Rasovo motivovaný útok bez spravodlivého trestu
Paraskevi Kokoniová je tridsaťpäť ročná Rómka žijúca v západnom Grécku. Spolu s jej synovcom, ktorý trpí duševnou poruchou, sa v októbri 2012 stali počas nakupovania obeťami rasovo motivovaného útoku. Z útoku a z ťažkého ublíženia na zdraví boli v novembri 2014 odsúdení traja muži. Predchádzajúce nenávistné útoky v oblasti však neboli vzané do úvahy a Amnesty International sa obáva, že sa vyšetrovanie nezaoberalo rasovým motívom útoku.
Odsúdený na trest smrti za čin, ku ktorému sa priznal po mučení
Mosesa Akatugba zatkli v novembri 2005 pre podozrenie z ozbrojenej lúpeže, o ktorej tvrdí, že ju nespáchal. V tom čase mal 16 rokov. V policajnej väzbe strávil viac než tri mesiace a k priznaniu ho donútili mučením. V marci 2006 ho súd uznal vinným a bol preložený do väzenia. Po ôsmich rokoch väzenia bol 12. novembra 2012 odsúdený na smrť. Moses strávil posledných osem rokov bez rodiny, vo väzení sa s nimi vidí len dvakrát do mesiaca.
Výzva: Pomôžme utečencom zo Sýrie
Pred tromi rokmi konflikt v Sýrii vyvolal jednu z najväčších utečeneckých vĺn v moderných dejinách. Od vypuknutia krízy utieklo zo Sýrie vyše 3 milióny obyvateľov, z toho viac ako polovicu tvoria deti. Ďalšie 4 milióny Sýrčanov sa ukrýva vo vlastnej krajine, čo znamená, že tretina obyvateľov je na útek. Potrebujú našu pomoc. Potrebujú nájsť bezpečné útočisko v Európe.
Segregácia rómskych detí v Levoči
Základná škola Francisciho z Levoče má zriadených niekoľko oddelených tried vyhradených pre rómskych žiakov. Napriek kritike rodičov rómskych žiakov, škola segregáciu detí podľa farby pleti nezrušila.
Barmský lékar uväznený na 17 rokov za údajné podnecovanie k násiliu
43 rokov na samotke
Albert Woodfox je už 43 rokov vo väzení v Louisiane, z toho 40 rokov na samotke. V roku 1972 bol usvedčený z vraždy väzenského dozorcu, pričom neexistuje fyzický dôkaz, ktorý by ho spájal so zločinom. Desiatky rokov samoty a straty slobody si vyžiadali vysokú daň na jeho zdraví. Denne trávi 23 hodín osamote v malej cele, s obmedzeným prístupm k osobnému majetku, knihám, právnej ochrane, práci či návštevám. Mimo cely môže cvičiť iba tri hodiny týždenne. Súd už trikrát odvolal Albertovo usvedčenie. V júni 2015 súd potvrdil jeho prepustenie, Albert však stále zostáva vo väzení, kvôli prístupu generálneho prokurátora štátu Lousiana.
Zatvorená: Meriam zachránená pred trestom smrti a bičovaním
Meriam Yehya Ibrahimová bola 15.mája 2014 odsúdená k trestu smrti obesením za údajné "odpadlíctvo od viery" a ku 100 ranám bičom za "cudzoložstvo". Meriam je uväznená s jej 20-mesačným synom a niekoľkodňovým dievčatkom, ktoré porodila vo federálnej väznici pre ženy.
UZATVORENÉ: Mihail zomrel, pretože si jeho vrahovia mysleli, že je gay
Uplynulo päť rokov od vraždy Mihaila Stoyanova. Jeho páchatelia sú stále na slobode. Apelujte na bulharské úrady, aby boli jeho vrahovia postavení pred súd.
Reagujeme na porušovanie základných ľudských práv kdekoľvek na svete.
Amnesty International sleduje prípady ľudí, ktorí sú prenasledovaní, nespravodlivo väznení alebo v priamom ohrození života. Petície, urgentné akcie a tlak na predstaviteľov vlád vedú k zlepšeniu ich podmienok. Môžeme iniciovať vyšetrovanie v prípadoch, ktoré miestne úrady doteraz ignorovali. Výnimkou nie sú ani situácie, keď daná krajina začne na náš podnet problém riešiť systematicky a jeden prípad tak ovplyvní tisíce ďalších.